钦定古今图书集成/明伦汇编/氏族典/第635卷 > 《郑樵通志》 > 高阿那肱
## 钦定古今图书集成/明伦汇编/氏族典/第635卷 > 《郑樵通志》 > 高阿那肱

按《北齐书高阿那肱传》：“肱，善无人也。父市贵，从高祖
起义。肱为库典，从征讨，以功勤擢为武卫将军。肱妙
于骑射，便辟善事人。后主即位，累迁并省尚书左仆
射，封淮阴王。为世祖所幸，多令在东宫侍后主，所以
大被宠遇。武平四年，令其录尚书事，又总知外兵及
内省机密。周师逼平阳，后主于天池校猎，晋州频遣驰奏，从旦至午，驿马三至。肱云：“大家正作乐，何急奏
闻？”至暮，使更至，云：平阳城已陷，乃奏知。及军赴晋州，
令肱率前军先进，仍总节度诸军。有军士告称肱遣
臣招引西军斛律孝卿云：“此人妄语。”还至晋，肱腹心
告肱谋反，又以为妄，斩之，乃颠沛还邺，侍卫逃散，唯
肱及内官数十骑从行。后主走度太行，令肱以数千
人投济州关，仍遣觇候，每奏云：“周军未至，且在青州
集兵，未须南行。”及周将军尉迟迥至关，肱遂降。时人
皆云，肱表款周武，必仰生致齐主，故不速报兵至，使
后主被擒。肱至长安，授大将军，封郡公，为隆州刺史
诛。